[{"text_idx": "#000001", "text": "Herri Urrats, Iparraldeko ikastolen aldeko festa maiatzaren 14an ospatuko da, Senperen. Edizio borobila izango da aurtengoa, eta 40 urte beteko ditu aurten. Beraz, hain ospakizun berezia izanik, dena izango da puntakoa. Hasteko, abestia ere. Aurten, ohore hori, Su Ta Gar talde eibartarrari egokitu zaio. \u2018Urratsak zubi\u2019"}, {"text_idx": "#000002", "text": "Aitor Gorosabel abeslariak onartu du \u00abohore bat\u00bb bezala bizi duela Herri Urratsen abestia egitearen eskaera. \u00abMundu guztiarentzat egokia den kantu bat\u00bb sortu nahi izan dutela azaldu du. \u00abEuskarak nire bizitzan zer suposatu duen begiratuz, euskara mundua ikusteko era desberdin bat delako\u00bb, gaineratu du. Antolatzaileen esanetan, \u00abhistoriara pasako den abesti bat da\u00bb. \u2018Urratsak zubi\u2019 abestia Su Ta Gar-i egokitu bazaio ere, bideoklipa Inge Arinen kontua izan da. Abestia plataforma digital guztietan eskuragarri dago. Bideoklipa ere ikusgai dago Youtuben."}, {"text_idx": "#000003", "text": "Aurtengo leloa ere \u2018Urratsak zubi\u2019 da. Festaren izenarekin hitz-jokoa osatu dutelarik. Herri Urratsek azken 40 urteotan \u00abzubi lan handia\u00bb egin duela aldarrikatu zuten antolatzaileek, bai \u00abIparraren eta Hegoaren\u00bb, bai \u00abeuskararen eta jendartearen artean\u00bb, besteak beste. Logoan ere \u00abegindako ibilbide emankorra azpimarratu\u00bb nahi izan dute, Herri Urrats hitzak 40 zenbakiaz lagunduta agertzen direlarik."}, {"text_idx": "#000004", "text": "Herri Urratsen alde antolatu duten hurrengo hitzordua apirilaren 1ean izango da. Bertso afari bat izango da eta bertan izango dira Maialen Lujanbio eta Jon Maia. Sara eta Zugarramurdi artean kokatuta dagoen Urtxola jatetxean izango da, 20.00etatik aurrera. Izena emateko 0624476523 telefonora deitu behar da edo whatsapp bat bidali. Afaria 30 euro izango da."}, {"text_idx": "#000007", "text": "Zure hezkuntzarako baliabide guztiak hemen"}, {"text_idx": "#000008", "text": "Zabaltzen ditugun albiste, erreportaje, elkarrizketa eta gainontzeko edukien kalitatea bermatzen saiatzen gara."}, {"text_idx": "#000009", "text": "Webgune honetako edukien hizkuntzaren kalitatea zaintzen saiatzen gara. Horrek ez du eragozten batzuetan akatsak gertatzea."}, {"text_idx": "#000010", "text": "Horrelakorik aurkituko bazenu, gurekin harremanetan jartzeko eskatzen dizugu."}]